Klavdia

Η **Κλαυδία Παπαδοπούλου** (Ασπρόπυργος, 18 Αυγούστου 2002), γνωστή επαγγελματικά ως **Klavdia**, είναι Ελληνίδα τραγουδίστρια.

Εκπροσώπησε την Ελλάδα στον Διαγωνισμό Τραγουδιού της Eurovision 2025 με το τραγούδι ''Αστερομάτα'' και κατέλαβε την 6η θέση με 231 βαθμούς. 

## Μουσική σταδιοδρομία
Ξεκίνησε τη σταδιοδρομία της το 2017 με τη συμμετοχή της στον ελληνικό τηλεοπτικό διαγωνισμό ταλέντων «Ελλάδα Έχεις Ταλέντο». Το 2018, σε ηλικία 16 ετών. συμμετείχε στην 5η σεζόν του «The Voice of Greece», όπου έφτασε μέχρι τον τελικό. 

Λίγο καιρό μετά τη συμμετοχή της στο Voice, υπέγραψε συμβόλαιο με τη δισκογραφική εταιρεία Panik Records, με την οποία, το 2022, κυκλοφόρησε τα πρώτα της singles: «Εδώ Γυρνάω» και «Lonely Heart» (το συγκεκριμένο single κυκλοφόρησε και σε τρία remix: «Lonely Heart - Acoustic Remix», «Lonely Heart - Arcade Remix» και «Lonely Heart - Yone Remix»).

Το 2023 κυκλοφόρησε τα singles «Χαράματα» (το οποίο έγινε διπλά πλατινένιο από την IFPI Greece) και «Holy Water» (το οποίο κυκλοφόρησε και σε τρία remix: «Holy Water - Arcade Midnight Remix», «Holy Water - Sunset Remix» και «Holy Water - Kevin Adams Remix). Επίσης, συνεργάστηκε με τους Playmen στο single «Moovin' Too Fast» και Valeron στο single «Fire In The Sky».

Το 2024 κυκλοφόρησε το πρώτο της EP, με τίτλο «Klavdia» (το οποίο περιλαμβάνει τα εξής τραγούδια: «Χαράματα», «Βασανίζομαι», «Αλλού» και «Μαγεμένα»). Σε αυτό το EP δούλεψε με τους Arcade. Επίσης, κυκλοφόρησε το single «Νύχτα Μου Μεγάλη» (σε μουσική των OGE - Aracde και στίχους των Arcade) αλλά και συνεργάστηκε ξανά με τους Playmen - Valeron, στο τραγούδι «Touch Me».

Στις 10 Ιανουαρίου 2025, ο ραδιοτηλεοπτικός σταθμός της ΕΡΤ ανακοίνωσε ότι η Κλαυδία θα ήταν μία από τους συμμετέχοντες στον εθνικό τελικό για την ανάδειξη του εκπροσώπου της Ελλάδας στον Διαγωνισμό Τραγουδιού της Eurovision, με το τραγούδι «Αστερομάτα». Στον εθνικό τελικό, που πραγματοποιήθηκε στις 30 Ιανουαρίου στο Christmas Theatre στο Γαλάτσι, η Κλαυδία τραγούδησε στην πέμπτη θέση από τις συνολικά δώδεκα συμμετοχές. Κατέλαβε τελικά την πρώτη θέση στη συνολική ψηφοφορία των επιτροπών και του κοινού, με 44 βαθμούς, και αναδείχθηκε νικήτρια, κερδίζοντας το δικαίωμα εκπροσώπησης της Ελλάδας στην σκηνή της Eurovision στη Βασιλεία της Ελβετίας, όπου κατέληξε στην 6η θέση με 231 βαθμούς ξεπερνώντας τους βαθμούς του νικητήριου τραγουδιού της Ελλάδας το 2005 (230 βαθμοί).

Αμέσως μετά τη συμμετοχή της στη Eurovision (εντός της χρονιάς 2025), κυκλοφόρησε το πρώτο της άλμπουμ, «Αστερομάτα» (το οποίο περιλαμβάνει τα τραγούδια: «Αστερομάτα», «Αυτά Τα Μάτια Τα Γλυκά», «Συντρίμμια», «Νύχτα Μου Μεγάλη», «Για Ένα Αστέρι Τ' Ουρανού», «Thinking About You», «Touch Me - Radio Edit», «Lonely Heart» και «Αστερομάτα - Playmen & Valeron Remix»). Επίσης, συνεργάστηκε με τους Edward Maya & Valentino Indy στο single «Back To Blue», εμφανίστηκε στα Mad Video Music Awards, στην Ημέρα Θετικής Ενέργειας by Amita Motion, στο Ηρώδειο μαζί με τον Σταμάτη Κραουνάκη και στη Νέα Υόρκη των ΗΠΑ (Barclays Center) μαζί με τον Κωνσταντίνο Αργυρό.

## Προσωπική ζωή
Είναι ποντιακής καταγωγής και μεγάλωσε στον Ασπρόπυργο. Από το 2024 μέχρι το 2025 ήταν σε σχέση με τον μουσικό παραγωγό OGE (Γιώργος Σωπασής), του οποίου είχε ερμηνεύσει αρκετά τραγούδια όπως το «Νύχτα Μου Μεγάλη», «Συντρίμμια» κ.α .

## Δισκογραφία

### Album

* 2025 - *Asteromata*

### EP

* 2024 – *Klavdia*

### Singles

* 2022 – *Lonely Heart*
* 2022 - Εδώ γυρνάω 
* 2023 - Allou 
* 2023 - Magemena 
* 2023 – *Χαράματα*
* 2023 – *Holy Water*
* 2024 – *Βασανίζομαι*
* 2024 – *Movin' Too Fast* (με τους Playmen)
* 2024 – *Νύχτα μου μεγάλη* (με τον Oge και τους Arcade)
* 2025 – *Αστερομάτα*
* 2025  – Thinking About You
* 2025  –  Αυτά τα μάτια τα γλυκά  
* 2025  –  Sintrimia 
* 2025   –  Για Ένα Αστέρι Τ' Ουρανού

## Παραπομπές


Κατηγορία:Ελληνίδες τραγουδίστριες
Κατηγορία:Συμμετέχοντες στο διαγωνισμό τραγουδιού Eurovision με την Ελλάδα
Κατηγορία:Συμμετέχοντες στη Eurovision
Κατηγορία:Διαγωνισμός Τραγουδιού Eurovision 2025